Ezinne Ukagwu

Ezinne Ukagwu (an haife ta a shekara ta 1971 a Najeriya ) ƙwararriyar masaniyar tattalin arziki ce, ƴar Najeriya kuma darekta a Cibiyar Raya Karkara ta Iroto, cibiyar ƙarfafa mata a Ogún, Najeriya. 

 Tarihin Rayuwa 
Bayan ta yi karatu a jami'a, ta taka rawar gani wajen bude cibiyar horar da kwararru ta Iroto a shekara ta 1985 wadda daga baya ta koma cibiyar raya karkara ta Iroto a shekara ta 1992. Tun daga 2002, ta jagoranci Cibiyar Raya Karkara ta Iroto ( Ogún, Nigeria ) a matsayin darekta, inda mata fiye da 30,000 suka sami horo daga 1985 zuwa 2012. Wadannan wurare sun yiwu tare da gudummawar wata mace Bajamushiya daga Manos Unidas. Ta kuma inganta asibitin Abidagba Clinic, kuma tare da masu aikin sa kai kimanin 25 sun shirya darussan tsafta da abinci mai gina jiki wanda ya taimaka wajen rage mace-macen yara a yankin daga kashi 60% zuwa kashi 25%. A kewayen Iroto, ana ci gaba da gudanar da shirye-shiryen ilimantar da mata da kuma baiwa matan da suka bude sana'o'i a yankin.   

A cikin shekara ta 2012, Ezinne Ukagwu ta sami lambar yabo ta Harambee Africa International Prize don haɓakawa da daidaiton matan Afirka. Ukagwu yana ganin cewa "ilimin matan Afirka zai canza al'ummar nahiyar".  

 Nassoshi 

Category:Rayayyun mutane